stanford-oval/wikipedia huggingface dataset:
Etelä-Sardinian maakunta
Aiheesta muualla

Kuvia tai muita tiedostoja aiheesta Etelä-Sardinian maakunta Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
EtCetera

EtCetera-kuoro kirkkokonsertissa
EtCetera on riihimäkeläinen gospelkuoro, jonka taiteellisena johtajana toimii Pekka Simojoki. Laulut ovat suurelta osin Pekka Simojoen ja Anna-Mari Kaskisen käsialaa, mutta kuoron ohjelmistosta löytyy myös afrikkalaista musiikkia ja perinteistä gospelia. Keikoilla kuoroa säestää yhtye, jossa soivat muun muassa rummut, zembet, kitara, basso ja huilu.
EtCetera perustettiin 1990-luvun alussa ja sen toiminnasta vastaa EtCeteran Tuki ry.
EtCetera järjestää Riihimäen seurakunnan kanssa yhteistyössä joka toinen vuosi Big Light -tapahtuman. Lisäksi kuoro on järjestänyt Little Light -nimisiä iltoja yhdessä seurakunnan kanssa.
Julkaisut > Albumit

Matka on alkanut (1996)
On taivas auki (1998)
Aukaise verhot (2001)
Valoon päin (2005)
Suuri suunnitelma (2008)
Hola m'kweni (Rakastakaa toisianne) (2011)
Lisäksi EtCetera on mukana Anna-Mari Kaskisen ja Pekka Simojoen Mysterion-levyllä (2004).
Julkaisut > Nuottikirjat

Matka on alkanut (1997)
On taivas auki (1999)
Wikimedia Commonsissa on kuvia tai muita tiedostoja aiheesta .
Aiheesta muualla

Kuoron kotisivut
Faneroménin luostari (Lefkas)

| Faneroménin luostari Μονή Φανερωμένης |
| --- | --- |
 Faneroménin luostari.
Sijainti:  Frýni, Lefkas, Jooniansaaret, Kreikka
Koordinaatit:  38°49′33″N, 20°40′42″E
Kirkkokunta:  ortodoksinen kirkko
Perustettu:  1634
Lisää rakennusartikkeleitaArkkitehtuurin teemasivulla
Panagía Faneroménin luostari (kreik. Μονή Παναγίας Φανερωμένης, Moní Panagías Faneroménis) on ortodoksinen luostari Lefkaksen saarella Kreikassa. Se sijaitsee kukkulalla saaren pohjoisosassa lähellä Frýnin kylää, noin 3 kilometriä länteen Lefkaksen kaupungista.
Faneroménin luostaria.
Perimätiedon mukaan luostari on rakennettu vuonna 1634 paikalle, jossa oli antiikin aikana ollut Artemiille omistettu temppeli ja myöhemmin varhaiskristillinen Neitsyt Marialle omistettu kirkko. Ensimmäinen munkkien yhdyskunta olisi syntynyt paikalle jo vuonna 332. Myös luostari on omistettu Marialle, ja sen nimi viittaa tätä esittävän ikonin ”ilmituomiseen”. Luostari kunnostettiin vuonna 1734 ja uudelleen heti vuonna 1886 olleen tulipalon jälkeen.
Luostari on Lefkaksen merkittävin uskonnollinen keskus ja nykyisin saaren ainoa luostari, jossa on asukkaita. Sen yhteydessä toimii kirkollinen museo, jossa on muun muassa vanhoja ikoneita ja kirjoja.
Aiheesta muualla

Kuvia tai muita tiedostoja aiheesta Faneroménin luostari Wikimedia Commonsissa
Ferdinand Gregorovius

| Ferdinand Gregorovius |
| --- | --- |
 Ferdinand Gregorovius
Henkilötiedot
Syntynyt: 1821
Kuollut: 1891
Ammatti:  runoilija, historioitsija
Kirjailija
Salanimi: Ferdinand Fuchsmund, Conrad Siebenhorn ja Konrad Siebenhorn 
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Ferdinand Gregorovius (1821–1891) oli saksalainen historioitsija ja runoilija. Tärkeimmät historialliset teokset ovat Geschichte der Stadt Rom im Mittelalter (1859–1873), Geschichte des römischen Kaisers Hadrian (1884), Die Grabmäler der römischen Päpste, Lucrezia Borgia (1875), Urban VIII im Widerspruch zu Spanien (1879), Geschichte der Stadt Athen im Mittelalter (1889). Runoteoksista huomattavia ovat Der Tod des Tiberius (murhenäytelmä, 1851), Euphorion (1891), Gedichte (1892).
Aiheesta muualla

Kuvia tai muita tiedostoja aiheesta Ferdinand Gregorovius Wikimedia Commonsissa
Ferdinand Freiligrath

Ferdinand Freiligrath
Ferdinand Freiligrath (1810–1876) oli saksalainen runoilija. Hän oli politiikassa radikaali, ja siksi hänet ajettiin moneen kertaan maanpakoon ja karkotettiin myös Sveitsistä ja Alankomaista. Pari kertaa hän haki itselleen tyyssijan Lontoosta, mistä hän toisen oleskelunsa jälkeen 1868 kansalliskeräyksen avustamana saattoi palata kotimaahansa. Hänen nuoruudenrunonsa Gedichte (1838) saavuttivat yleisen suosion. Freiligrathin runouden luonteenomaisia puolia oli jo aikaisin voimakas ja värikäs kuvailu. Kokoelmissa Ein Glaubensbekenntnis (1844) ja Politische und soziale Gedichte (1849–1851) ilmenee monesti valtiollista kiihkoa ja keinotekoisuutta. Mutta hänen myöhemmin, toisen englantilaisen maanpakonsa aikana, kirjoittamansa runot, kuten myös 1870 kirjoittamansa isänmaalliset runot (Hurra Germania, Die Trompete von Gravelotte), tietävät täyteläisten ja taiteellisten runovoimien ilmoille puhkeamista. Hän siirtyy romantiikasta kuvaamaan aikansa kansallista elämää.
Runoja Freiligrathin vanhemmalta, poliittista vaihetta edeltävältä ajalta sisältää kokoelma Zwischen den Garben (1849). Hänen myöhemmät runonsa ilmestyivät paitsi kootuissa teoksissa, myös kokoelmassa Neue Gedichte (1870). Freiligrath oli etevä runojen kääntäjä. Hänen käännöksistään ovat mainittavia Englische Gedichte aus neuerer Zeit (1846), William Shakespearen Venus ja Adonis (1849) ja Longfellow’n Hiawatha (1857). Hänen kootut runonsa ilmestyivät Stuttgartissa 1870.
Teoksessa Lausujan lipas (KK, 1925) on julkaistu kaksi Freiligrathin runoa "Çaira" ja "Vallankumous".
Aiheesta muualla

Kuvia tai muita tiedostoja aiheesta Ferdinand Freiligrath Wikimedia Commonsissa
Florence Welch

| Florence Welch |
| --- | --- |

Henkilötiedot
Syntynyt: 28. elokuuta 1986 (ikä 38)
Ammatti:  laulaja, lauluntekijä, muusikko
Muusikko
Laulukielet:  englanti
Aktiivisena:  2007–
Tyylilajit:  indie rock, kamaripop, art rock, indie pop, soul
Soittimet:  kitara 
Yhtyeet:  Florence and the Machine
Levy-yhtiöt:  Moshi Moshi, Iamsound, Island, Universal Republic, Republic
Aiheesta muualla
florenceandthemachine.net
  [ Muokkaa Wikidatassa ] [ ohje ]  
Florence Leontine Mary Welch (s. 28. elokuuta 1986 Lontoo) on brittiläinen laulaja. Hänet tunnetaan Florence and the Machine -yhtyeen laulajana.
Yhtyeensä ohella Welch on laulanut muun muassa Calvin Harrisin kappaleella ”Sweet Nothing”.
Aiheesta muualla

Kuvia tai muita tiedostoja aiheesta Florence Welch Wikimedia Commonsissa
Hotelli Patria

Hotelli Scandic Patria Lappeenrannassa 2024
Hotelli Patria on hotelli Lappeenrannassa lähellä Lappeenrannan linnoitusta ja satamaa Kauppakadun ja Torikadun kulmassa osoitteessa Kauppakatu 21. Samalla paikalla toimi puurakenteinen hotelli vuosina 1889–1989.
Hotellin vaiheita lyhyesti

empire-osan rakentaminen 1846
hotellitoiminnan aloitus 1889
jugend-osan rakentaminen 1900-luvun alussa
päätös puuhotellin purkamisesta 1987
puurakennuksen purku 1989
uuden rakennuksen suunnittelukilpailun voitto ehdotuksella Unter den Linden (Lehmusten alla), arkkitehdit Mikko Heliövaara ja Marianna Heliövaara.
uuden rakennuksen rakentaminen / Evälahti 1991
hotellin avaaminen 1991: 133 huonetta, ravintola ja kokoustiloja
Grand Hotel Patrian konkurssi 1992
Arctia 1996
Scandic 1998
hotellin saneeraus 2009
Alkuvaiheet (1840–1893)

Ensimmäisen rakennuksen nykyisen Patrian paikalle rakennutti 1840-luvulla valtioneuvos Merlin, tuolloin jo eläköitynyt kenraalikuvernöörin kansliapäällikkö. Merlinin lesken Amalia Merlinin kuoltua 1860-luvulla talo päätyi hovioikeuden asessori Johan Selim Holmbergin omistukseen.
Talon omistus siirtyi vuonna 1885 kaupunginlääkäri Max Buchille, joka vuokrasi taloa Lappeenrannan kylpylän vieraille sekä piti siinä hetkellisesti hermoparantolaa. Buch yritti saada talolleen hotellioikeuksia, mutta hänen anomustaan ei hyväksytty. Hotellioikeudet myönnettiin vuonna 1889, kun Buch myi talon Karl Leinoselle. Hotellin nimeksi valikoitui Uusi Hotelli. Siinä oli kymmenen huonetta, kaksi keittiötilaa sekä kaksi eteistä. Anniskeluoikeuksitta jäänyt Leinonen joutui vastaamaan tuohon aikaan hyvin tiukkojen anniskelumääräyksien rikkomisesta. Mahdollisesti tästä tympääntyneenä Leinonen myi hotellin eteenpäin.
Hotellitoiminnan kehittyminen (1894–1912)

Vuonna 1894 hotellitoimintaa jatkoi silloinen omistaja, luutnantin leski Elisa Fontell, jonka yritys tunnettiin nimellä Ravintola Fenix. Fontell panosti hotellinsa viihtyvyyteen hankkimalla Puolasta asti keittiömestarin W. Kasubskijin sekä kunnostamalla piha ja puutarhaa. Pihalle sijoitettiin pyöreäkattoinen paviljonki, jonka äärellä soitettiin kesäisin puhallinmusiikkia. Musiikki kantautui avoimesta puutarhasta Kauppakadulle ilahduttaen täten muitakin kaupunkilaisia.
Fontell myi yrityksensä vuonna 1900 Matilda Gustafssonille, joka rakennutti uuden jugend-osan Pohjoismaisen Osuuspankin myöntämän 40 000 kultamarkan lainan turvin. Kauppakadulle avautuva uusi osa valmistui jo samana vuonna, ja hotelli nimettiin uudelleen Patriaksi. Laajennus toi hotelliin 30 matkustajahuonetta, joista puolet oli kokovuotisia ja puolet kesäkaudella käytettäviä ullakkohuoneita. Patrialla oli Lappeenrannan suurin ruokasali, useita kabinetteja, kaksi biljardihuonetta ja jopa neljä vesiklosettia. Gustafsson luopui omistuksestaan vuonna 1909.
Osakeyhtiö Patria Hotelli (1913–1947)

Vuonna 1913 Patria siirtyi osakeyhtiö Patria Hotelli Osakeyhtiön omistukseen. Silloinen osakepääoma oli 50 000 markkaa ja osakkeita oli 50. Vuoden 1918 kesäkuun pöytäkirjan mukaan pääosakas oli 98 osakkeella Ferdinand Nyyssönen. Lokakuussa samana vuonna osakeyhtiö kuitenkin myytiin jälleen, jolloin suurimmaksi osakkaaksi siirtyi Hilda Lönn 84 osakkeella. Lönn hallinnoi ravintolatoimintaa veljensä Alfred Lönnin kanssa. Seuraavana vuonna, kesäkuussa 1919 säädetyn kieltolain aikaan Patriassa myytiin alkoholia Lyytikäinen-nimellä. Lyytikäinen oli ilmeisesti tuolloinen Lappeenrannan poliisimestari. Vuonna 1920 pääosakkuus siirtyi Hildan veljelle Alfred Lönnille.
1920- ja 1930-luku olivat Patrialle menestyksekästä aikaa, jona hotelli vahvisti asemansa Lappeenrannan merkittävämpänä majoitus- ja ravintolayrityksenä. Vuoden 1934 yhtiökokouksessa päätettiin perusteellisesta korjauksesta, johon kuului myös keskuslämmityksen sekä viemäri- ja vesijohtojen asentaminen. Piirustukset laati arkkitehti Jaakko Tähtinen.
Vuoden 1938 yhtiökokouksessa päätettiin kolmikerroksisen matkustajapuolen rakentamisesta arkkitehti Toivo Elon piirustusten pohjalta. Urakoitsijaksi valikoitui rakennusmestari Rainer Sainio. Sainio sai uuden tehtävänannon vuonna 1940, kun hotelli oli kunnostettava talvisodasta koituneiden vaurioiden vuoksi.
Vuoden 1942 yhtiökokouksessa ilmoitettiin, että pääosakas Lönn oli kuollut. Testamentin mukaisesti valtaosa osakkeista jaettiin Lönnin ottolapsille Elna Sorsalle ja Julius Lönnille.
Jatkosodan ajan Patria oli enimmäkseen sotilaskäytössä. Sotien jälkeen Lappeenrannan liike-elämä ei ollut entisellään, kun monet sahan- ja tilanomistajat, kauppiaat ja virkamiehet olivat jääneet rajan toiselle puolelle. Vuoden 1945 tilinpäätös osoitti suuret, n. 1,5 miljoonan markan, tappiot. Seuraavat kaksi vuotta olivat vieläkin tappiollisempia.
Pesujen aika (1947–1990)

Vuonna 1947 Patrian johtajaksi suostui huonoista näkymistä huolimatta Otto Pesu, joka sai osake-enemmistön vaimonsa Emma Pesun sekä yhteisten poikien kanssa. Pesujen vanhempi poika, 23-vuotias Kalervo, lähetettiin Kotkasta Lappeenrantaan johtamaan hotellin toimintaa. Vuonna 1987 Patrian hallitus päätti, että vanha Patria kokonaisuudessaan puretaan ja tilalle rakennetaan uusi Hotelli-Ravintola Patria. Vanha rakennus purettiin vuonna 1989.
Kuvia vanhasta Patriasta eri aikoina

Hotelli Patria 1900-1910
Hotelli Patria 1977
Hotelli Patria Kauppakadulta päin 1979
Hotelli Patrian purkutyöt 1989
Jalkaväkirykmentti 1:n kokoontumisen muistolaatta sisäänkäynnin vieressä
Hotellitoiminnan muistomerkki hotellin sisäpihalla: teksti "TÄLLÄ PAIKALLA ON TOIMINUT HOTELLI VUODESTA 1889 LÄHTIEN" ja kuva puuhotellista
Aiheesta muualla

Uusin askelin seuraavalle vuosisadalle: vanha Patria häviää Lappeenrannan kaupunkikuvasta. Karjala: puolueista riippumaton karjalaisten lehti. 24.8.1989, n:o 34, s. 3.
Flying

Wikisanakirjassa on tähän liittyvä sananselitys: .
Flying voi tarkoittaa ainakin seuraavia:
Flying, kuukausittain ilmestyvä yhdysvaltalainen ilmailualan lehti
”Flying”, proosaruno Patti Smithin kirjassa Woolgathering vuodelta 1992
Flying, Grammatrain-rockyhtyeen albumi vuodelta 1997
Flying, tanskalaisen Nice Little Penguins -yhtyeen albumi vuodelta 1994
Flying, The Hometown Bandin debyyttialbumi vuodelta 1976
Flying, korealaisen laulajan Bae Seul-Kin albumi vuodelta 2007
”Flying”, The Beatlesin instrumentaalikappale vuoden 1967 albumilta Magical Mystery Tour
”Flying”, Bryan Adamsin kappale vuoden 2004 albumilta Room Service
”Flying”, Castin kappale vuodelta 1996
”Flying”, Faces-yhtyeen debyyttisingle vuodelta 1969
”Flying”, James Newton Howardin kappale elokuvan Peter Pan (2003) soundtrackilta
”Flying”, kappale Anatheman albumilta A Natural Disaster
UFO 2: Flying, hard rock -yhtye UFOn albumi vuodelta 1971
Tahto (engl. Flying), Paul Lynchin ohjaama draamaelokuva vuodelta 1986.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Flying”, voi hakea sivunnimihaulla, laajalla sivunnimihaulla tai tekstihaulla.
Evander Kane

| Evander Kane |
| --- | --- |
 Evander Kane Buffalo Sabresin paidassa vuonna 2017.
Henkilötiedot
Syntynyt: 2. elokuuta 1991 (ikä 33) Vancouver, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  96 kg
Seura
Seura:  Edmonton Oilers
Sarja:  NHL
Pelinumero:  91
Pelaajaura
Pääsarjaura:  2009–
Aik. seurat:  Atlanta Thrashers (NHL) Winnipeg Jets (NHL) Dinamo Minsk (KHL) Buffalo Sabres (NHL) San Jose Sharks (NHL) San Jose Barracuda (AHL)
NHL-varaus:  4. varaus, 2009 Atlanta Thrashers
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Ottawa 2009 | jääkiekko |  |
Evander Kane (s. 2. elokuuta 1991 Vancouver, Brittiläinen Kolumbia) on kanadalainen jääkiekkoilija, joka pelaa NHL-joukkue Edmonton Oilersissa. Hän on Atlanta Thrashersin ensimmäisen kierroksen varaus vuodelta 2009, jolloin Thrashers varasi Kanen koko varaustilaisuuden neljäntenä pelaajana.
Ura

Kane pelasi ennen ammattilaisuraansa kolmella kaudella WHL-joukkue Vancouver Giantsissa. Hän voitti ensimmäisellä kaudellaan 2006–2007 CHL:n mestaruuden, Memorial Cupin. Hän pelasi tuosta kaudesta vain kauden loppupuolella, kun pelasi suurimman osan runkosarjasta BCMML-juniorisarjaa. Kaudella 2008–2009 Kane valittiin WHL:n tähdistökentälliseen.
Kane teki kolmivuotisen tulokassopimuksen Atlanta Thrashersin kanssa heinäkuussa 2009. Hän debytoi NHL:ssä 3. lokakuuta Tampa Bay Lightningia vastaan ja antoi ottelussa syöttöpisteen Rich Peverleyn tekemään maaliin. Yhteensä tulokaskausi toi Kanelle 66 runkosarjaottelussa tehot 14+12=26.
Atlanta Thrashers siirtyi ennen kautta 2011–2012 Winnipegiin, Manitobaan, ja joukkueen nimeksi tuli Winnipeg Jets. Kane teki tuolla kaudella, kolmannellaan NHL:ssä, 74 runkosarjaottelussa tehot 30+27=57 ja oli joukkueensa paras maalintekijä sekä toiseksi paras pistemies Blake Wheelerin jälkeen. Syyskuussa 2012 hän allekirjoitti Jetsin kanssa kuusivuotisen jatkosopimuksen.
Kane siirtyi lokakuun 2012 alussa NHL:n työsulun vuoksi KHL-joukkue Dinamo Minskiin. Hänen otteensa KHL:ssä olivat pettymys, sillä hän teki 12 ottelussa vain yhden maalin ja hänen lukemansa plus-miinus-tilastossa oli –8. Dinamo purki hänen sopimuksensa marraskuun puolivälissä.
Kausi 2014–2015 oli Kanelle ongelmallinen. Helmikuussa hänet siirrettiin pelaavasta kokoonpanosta syrjään, sillä hän ei noudattanut joukkueen pukukoodia pelipäivänä ja hän joutui kahakkaan joukkuetovereidensa kanssa. Myöhemmin hänen ilmoitettiin olevan sivussa loppukauden olkapääleikkauksen vuoksi. Helmikuun aikana Kane siirtyi isossa pelaajakaupassa Buffalo Sabresiin yhdessä Zach Bogosianin ja Jason Kasdorfin kanssa. Winnipeg sai kaupassa Tyler Myersin, Drew Staffordin, Brendan Lemieux'n ja Joel Armian sekä ensimmäisen kierroksen varausvuoron.
Vuonna 2022 San Jose Sharks purki Kanen sopimuksen NHL:n ja AHL:n koronaprotokollan rikkomisen takia.
Tammikuussa 2022 Kane solmi yhden vuoden mittaisen try-out -sopimuksen Edmonton Oilersin kanssa.
Heinäkuussa 2022 Kane teki Oilersin kanssa neljän vuoden mittaisen ja yhteensä 20,5 miljoonan dollarin arvoisen jatkosopimuksen.
Maajoukkue

Kane pelasi alle 20-vuotiaiden MM-kilpailuissa vuonna 2009 ja voitti kultaa. Hän on pelannut myös miesten MM-kilpailuissa vuosina 2010, 2011 ja 2012.
Hyväksikäyttösyytteet 2021

Kanen entinen puoliso Anna Kane syytti Kanea eron jälkeen vuonna 2021 fyysisestä, verbaalisesta ja seksuaalisesta hyväksikäytöstä suhteen aikana.

NHL tutki tapausta ja totesi lokakuussa 2021, että väitteitä ei voitu osoittaa todeksi. Tapausta ei käsitelty oikeudessa.
Fix

Fix voi viitata seuraaviin:
Fix, kreikkalainen olutmerkki
Fix, yhdysvaltalainen elokuva vuodelta 2008
Fix, virolainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fix”, voi hakea sivunnimihaulla, laajalla sivunnimihaulla tai tekstihaulla.
Filippiinien yliopisto

| Filippiinien yliopisto> University of the Philippines |
| --- | --- |
 UP Dilimanin (suurimman osa-yliopiston Quezon City) kampusalueen pääportti.
Motto:  Shaping minds that shape the nation (suom. Muovaten mieliä jotka muovaavat valtiota)
Perustettu:  1908
Tyyppi:  julkinen
Opiskelijoita:  runsas 50 000
Sijainti:  Quezon City, Los Banos, Manila, Iloilo, Baguio City, Davao, Cebu City ja verkko,  Filippiinit (suurimman kampuksen pääportti: 14.6549°N, 121.0650°E)
Sivusto:  up.edu.ph
UP Los Baños
UP Visayas,  Iloilon kampus
Filippiinien yliopisto (engl. University of the Philippines, tagalogiksi Unibersidad ng Pilipinas) on Filippiinien ainoa kansallinen yliopisto. Yliopisto perustettiin vuonna 1908 lakimuutoksella ja sen koulutustarjonta kattaa lähes kaikki alat mukaan lukien maatalous-, lääke- ja oikeustiede; luonnon- ja yhteiskuntatieteet sekä tekniset tieteet ja taiteen.
Yliopisto on arvostettu ja Filippiinien valtion tuen ansiosta yliopiston lukukausimaksut ovat maan halvimpia. Tämän seurauksena kilpailu opiskelupaikoista on erittäin kovaa ja useisiin sen osayliopistoihin on vaikea päästä opiskelemaan. Filippiinien yliopisto kuuluu Kaakkois-Aasian ASEAN-maiden (ja sitä täydentävään ASEAN+3-maiden) yliopistoverkkoon.
Yliopisto on tunnettu hyvin poliittisista opiskelijajohtajistaan ja sen entisiin oppilaisiin lukeutuu useampia maan johtavia poliittisia ja taloudellisia johtajia, juristeja, lääkäreitä, taiteilijoita ja yrittäjiä. Monet Filippiinien presidentit ovat opiskelleet yliopistossa. 30 Filippiinien 50 kansallistaiteilijasta ja melkein kaikki kansallistieteilijät (28/29) ovat opiskelleet Filippiinien yliopistossa.
Yliopisto juhli satavuotishistoriaansa vuonna 2008.
Filippiinien yliopiston osayliopistot

Yliopistojärjestelmä koostuu kahdeksasta osayliopistosta, jotka toimivat eri puolilla Filippiinejä. Monella osayliopistolla on useita kampuksia; yhteensä kampuksia on 17. Suurin osayliopistoista on UP Diliman, joka sijaitsee noin 10 km Manilasta koilliseen. Puolet Filippiinien yliopiston opiskelijoista on ollut Dilimanissa.
Filippiinien yliopiston osayliopistot, niiden pääkampusten sijainnit, perustamisvuosi, opiskelijamäärä, sisäänottoprosentti, ja kansallinen ranking (EduRankin mukaan):
UP Diliman, Quezon City, 1908; 22 500, 15%; 1.
UP Los Baños, Los Banos/ Laguna, 1909; 12 500, 13%; 5.
UP Manila, Manila, 1908 (lääketiede); 5 500, 43%; 6.
UP Visayas, Iloilo, Panay Island, 1979; 5 500, 5%; 16.
UP Baguio, Baguio City, 1961; 2 500, 78%; 30.
UP Mindanao, Davao, 1995; 1 500, 15%; 50.
UP Open University, Los Banos/ Laguna ja verkko, 10 oppimiskeskusta ja 19 testauskeskusta, 1995;
UP Cebu, Cebu City, autonominen college 2010, autonominen yliopisto 2016;
Aiheesta muualla

Kuvia tai muita tiedostoja aiheesta Filippiinien yliopisto Wikimedia Commonsissa
Yliopiston kotisivu (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:University of the Philippines
Käännös suomeksi
Esham

| Esham> Henkilötiedot |
| --- | --- |
Syntynyt: 1973 Long Island, New York, New York
Ammatti:  rap-artisti musiikkituottaja
Muusikko
Taiteilijanimi:  Esham
Laulukielet:  englanti
Aktiivisena:  1988–
Tyylilajit:  rap, horrorcore, rapcore acid rap
Levy-yhtiöt:  Reel Life Productions Psychopathic Records
Aiheesta muualla
www.acidrap.com
  [ Muokkaa Wikidatassa ] [ ohje ]  
Rashaam Attica Smith (s. 1976 Long Island, New York, New York) on yhdysvaltalainen rap-artisti ja tuottaja, joka tunnetaan paremmin taiteilijanimellä Esham (lyhenne sanoista East Side Hoes And Money). Hän julkaisi debyyttialbuminsa Boomin' Words From Hellin vuonna 1989 ollessaan vasta 16-vuotias.
Eshamia pidetään yhtenä horrorcore-genren keksijöistä, joskin hän kutsuu täysin itse kehittämäänsä psykedeliaa, elektronista musiikkia ja rap rockia sekoittavaa musiikkiaan nimellä acid rap.  Eshamilla oli kuitenkin varsinkin debyyttinsä aikoihin vaikeuksia luoda kuuntelijakantaa ja levytys-sopimusta ,sillä levyn shokeeraavat lyriikat ja aihepiirit, kuten helvetti, demonit, kidutus ja kultit liitettiin tuolloin metallimusiikkiin. Horrorcore nimettiinkin genrenä vasta vuosien päästä.
Julkaisut > Studioalbumit

Boomin' Words from Hell (1989)
Judgement Day (1992)
KKKill the Fetus (1993)
Closed Casket (1994)
Dead Flowerz (1996)
Bruce Wayne: Gothom City 1987 (1997)
Mail Dominance (1999)
Tongues (2001)
Repentance (2003)
A-1 Yola (2005)
Sacrificial Lambz (2008)
I Ain't Cha Homey (2009)
Hellaween: Pure Horror (2009)
Suspended Animation (2010)
DMT Sessions  (2011)
Julkaisut > Yhteisalbumit

Detroit Dogshit (1996)
Bootleg: From the Lost Vault, Vol. 1 (2000)
Acid Rain (2002)
Julkaisut > EP:t

Homey Don't Play (1991)
Erotic Poetry (1991)
Hellterskkkelter (1993)
Maggot Brain Theory (1994)
Lamb Chopz (2007)
Esham 4 Mayor (2008)
Aiheesta muualla

AcidRap.com (englanniksi)